20
Mandor a qoto buŋyeqnu
1 O mandor, gulbe bati qa Tamo Koba Qotei a ino pailyo queme. Jekop aqa Qotei a na ni taqatmeme. 2 A aqa atra talq di sosimqa ni aqaryaimosim siŋgilatmeme. Atra tal di Saion qureq di unu. 3 Wagme kalil ni ŋamyuwo na koitoqnsim Qotei atraiyeqnum qaji di a na unsim areboleboleiyeme. 4 Ni iŋgi kiye qa arearetmeqnu di Qotei na emekriteme. A na ni aqaryaimimqa wau kalil ni yqajqa are qaleqnum qaji di bole branteme. 5 Iga Qotei aqa ñam na gago toqor soqtimqa ino qoto tamo naŋgi toqor deq gilsib koroebe. Koroabqa gago Qotei a ino baŋ siŋgilatimqa ni qoto buŋyim iga leleŋ na ti arebolebole na ti sqom. O mandor, ni Tamo Koba Qotei pailyimqa a ino pailyo kalil quetmeme.
6 Tamo Koba Qotei a na mandor di giltej. E qalie, Qotei na mandor di aqaryaiyeqnu. A aqa segi laŋ qureq di sosiqa mandor aqa pailyo queteqnu. A aqa segi siŋgila na mandor aqaryaiyeqnaqa mandor a qoto buŋyeqnu. 7-8 Tamo uŋgasari qudei naŋgi qoto qa iŋgi iŋgi qa naŋgo areqalo siŋgilateqnub. Qudei naŋgi naŋgo hos qa naŋgo areqalo siŋgilateqnub. Naŋgi degyeqnub deqa naŋgi ululoŋoqnsib loumekriteqnub. Ariya iga gago Tamo Koba Qotei aqa ñam qa gago areqalo siŋgilateqnum. Deqa iga tigeloqnsim siŋgila na unum.
9 O Tamo Koba Qotei, ni na mandor aqaryaiyime. Yim a qoto buŋyqas. Iga ni metmimqa ni gago pailyo que.