129
Israel naŋgi Qotei na jeu tamo naŋgi padaltnjrqajqa deqa pailyeqnub
1-2 O Israel, ni endegsi mare, “E aŋgro wala sonamqa jeu tamo naŋgi na e ugetboqneb. Ariya naŋgi na e buŋbosaioqneb. 3 Naŋgi bu toqoŋ na e kumbaiŋbeqnabqa bu toqoŋ dena ijo jejamu ugeugeiyeqnaqa ijo qoreq di yu kokba bumbraŋyoqneb. Tamo a iŋgi wauq di mandam qamsim bulyqas dego kere. 4 Tamo Koba Qotei a bole tiŋtiŋ unu deqa a na e aqaryaibosiqa tamo uge naŋgo baŋq na e taqal waibej. A degyej deqa e olo naŋgo sorgomq di sosai.” O Israel, ni degsi mare.
5 O Abu Qotei, ni na tamo kalil Saion qure jeuteqnub qaji naŋgi winjre. Ni degyqam di naŋgi tulaŋ jemainjrim ni uratmosib isaq gilqab. 6 Ni na naŋgi urur moiyotnjrime. Ni degyqam di naŋgi ñiŋ bul sqab. Iga qalie, ñiŋ a tal gogeq di brantoqnsiq oqosaisosiq urur qaŋgraŋeqnu. 7 Ñiŋ di torei ugeqo deqa tamo bei na koroiyosim aqa talq di atqa keresai. 8 Deqa tamo qudei naŋgi gamq di a turosib endegsib minjqa keresai, “Tamo Koba Qotei na ni boletmeme. Ni Qotei aqa ñam na bole soqnime.” Degsib minjqa keresai.