4
Tamo a qolo Qotei pailyeqnu
1 O Abu Qotei, e ni metmosiy pailmitqa ni ijo pailyo quetbime. Jeu tamo naŋgi ijo jejamuq di une qamibqa ni na e beterbosim merbe, “Ni une saiqoji unum.” O Abu Qotei, e qalie, e nami tulaŋ are gulbe ti sonamqa ni ijo are gulbe kobotetbem. Deqa ni olo e qa are boleimim ijo pailyo que.
2 O tamo uŋgasari, bati gembub niŋgi ijo ñam bole ugetetboqnsib e jemai eboqnqab? Bati gembub niŋgi anjam uge ti gisaŋ kumbra ti dauryoqnqab? 3 Tamo Koba Qotei a na tamo uŋgasari aqa sorgomq di unub qaji naŋgi aqa segi qa giltnjreqnu. E Tamo Koba Qotei metoqnsim pailyeqnam a ijo pailyo queqnu. 4 O tamo uŋgasari, niŋgi Qotei qa ulaoiy. Niŋgi une yoqnaib. Niŋgi nuŋgo bijalq di ŋeiesosibqa bati deqa niŋgi nuŋgo are miligi geregere tenemtoqnsib nuŋgo medabu getentoqniy.
5 Niŋgi iŋgi iŋgi Tamo Koba Qotei a tulaŋ areareteqnu qaji di oqnsib atraiyoqnsib a qa nuŋgo areqalo siŋgilatoqniy.
6 Israel tamo uŋgasari gargekoba naŋgi endegsib nenemeqnub, “Yai na iga boletgwas?” O Tamo Koba Qotei, ni segi na iga boletgwa kere. Deqa ni ino ulatamu na iga suwantgoqne. Ni degyqam di iga sawa ambruq di sqasai. 7 E qalie, ni arebolebole kobaquja ijo are miligiq di ateqnum. Tamo qudei naŋgo bem sum ti naŋgo wain ti kobaqas di naŋgi areboleboleinjrqas. Ariya ijo arebolebole na naŋgo arebolebole di tulaŋ buŋyejunu.
8 O Tamo Koba Qotei, ni segi na e taqatbeqnum deqa e bole unum. E iŋgi bei qa ulaosaieqnum. E ijo bijalq di lawo na ŋeioqnsim urur qambumteqnum.